Document ID: 32007R1546

A BIZOTTSÁG 1546/2007/EK RENDELETE
(2007. december 20.)
a tejszín, vaj és vajkoncentrátum közösségi piacon történő értékesítésére vonatkozó intézkedések tekintetében az 1255/1999/EK tanácsi rendelet végrehajtása részletes szabályainak megállapításáról szóló 1898/2005/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. és 15. cikkére,
mivel:
(1)
Az 1152/2007/EK tanácsi rendelet módosította az 1255/1999/EK rendelet előírásait a vaj és tejszín magántárolására vonatkozóan, nevezetesen a vaj magántárolására irányuló támogatásnál a támogathatósági kritériumok közül törölte a nemzeti minőségi osztályokra történő hivatkozást.
(2)
Tekintettel ezekre az új rendelkezésekre, helyénvaló összehangolni az 1898/2005/EK bizottsági rendeletben (2) a tejszín, vaj és vajkoncentrátum értékesítésének támogatási programjai tekintetében megállapított támogathatósági kritériumokat. Törölni kell különösen a nemzeti minőségi osztályokra vonatkozó hivatkozásokat, és ahol szükséges, fel kell váltani azokat az 1255/1999/EK rendelet támogathatósági kritériumaival. Az ellenőrzésre vonatkozó előírásokat ennek megfelelően kell kiigazítani.
(3)
Az 1898/2005/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 1898/2005/EK rendelet a következőképpen módosul:
1.
Az 5. cikk (1) bekezdésének a) pontja helyébe a következő szöveg lép:
„a)
közvetlenül és kizárólag olyan pasztőrözött tejszínből készült vaj, amely megfelel az 1255/1999/EK rendelet 6. cikke (3) bekezdésében meghatározott követelményeknek”
2.
A 45. cikk (2) bekezdésének helyébe a következő szöveg lép:
„(2) Amennyiben a gyártás helye szerinti országtól eltérő tagállamban vajhoz vagy tejszínhez jelölőanyagokat adtak, vagy végtermékekbe vagy adott esetben köztestermékekbe vajat vagy tejszínt dolgoztak be, az ilyen vajhoz vagy tejszínhez a gyártás helye szerinti tagállam illetékes hatósága által kibocsátott tanúsítványt kell mellékelni:
a)
vaj esetében annak igazolására, hogy a terméket a területén olyan jóváhagyott létesítményben gyártották, ahol ellenőrzik, hogy a vajat az 1255/1999/EK rendelet 6. cikke (6) bekezdése értelmében közvetlenül és kizárólag tejszínből vagy tejből gyártották-e;
b)
tejszín esetében annak igazolására, hogy a terméket a területén olyan jóváhagyott létesítményben gyártották, ahol ellenőrzik, hogy a tejszín az 1255/1999/EK rendelet 6. cikke (6) bekezdése értelmében közvetlenül és kizárólag a Közösségben előállított tehéntejből származik-e.
(3) Ha a gyártó tagállam teljesítette az e rendelet 5. cikke (1) bekezdésében említett vaj jellegére és összetételére vonatkozó ellenőrzést, az e cikk (2) bekezdésében meghatározott tanúsítványnak tartalmaznia kell ezen ellenőrzések eredményeit is, és meg kell erősítenie, hogy a szóban forgó termék az 1255/1999/EK rendelet 6. cikke (3) bekezdése első albekezdésének értelmében vaj. Ebben az esetben a csomagolást számozott címke segítségével kell lezárni, amelyet a gyártás helye szerinti tagállam illetékes ügynöksége bocsát ki. A számot be kell jegyezni a tanúsítványba.”
3.
A 72. cikk b) pontjának i. alpontja helyébe a következő szöveg lép:
„i.
az 1255/1999/EK rendelet 6. cikkének (3) bekezdésében meghatározott feltételeknek;”
4.
A 74. cikk (2) bekezdésének helyébe a következő szöveg lép:
„(2) Az 1255/1999/EK rendelet 6. cikke (3) bekezdése első albekezdésének második francia bekezdésében említett vaj esetében a támogatás e cikk (1) bekezdésében meghatározott összegét 0,9756-del kell megszorozni.”
5.
A 81. cikk (1) bekezdésének helyébe a következő szöveg lép:
„(1) A vajat olyan csomagolásban kell leszállítani a kedvezményezettnek, amelyen egyértelmű és kitörölhetetlen betűkkel szerepel az azonosító jelölés a 72. cikk b) pontjának megfelelően, valamint amely a XVI. melléklet (1) bekezdésében felsorolt bejegyzések közül legalább egyet vagy többet tartalmaz.”
6.
A 82. cikk helyébe a következő rendelkezés lép:
„82. cikk
(1) A tagállamok elfogadják az e fejezetnek való megfelelés biztosításához szükséges felügyeleti intézkedéseket, különösen a szállító kereskedelmi dokumentumainak és készletnyilvántartásainak ellenőrzését, amelyet a 4045/89/EGK tanácsi rendelettel (3) összhangban végeznek el.
A vaj támogathatóságát ellenőrizni kell továbbá szúrópróbaszerűen végzett fizikai mintavétellel és a minta elemzésével az e rendelet 72. cikke b) pontja i. alpontjának való megfelelés biztosításához és a nem tejzsír hiányának igazolásához.
Az ellenőrzéseket vizsgálati jelentésben dokumentálják, amelyben feltüntetik az ellenőrzés időpontját, időtartamát és az elvégzett műveleteket.
(2) Amennyiben a vajat egy kedvezményezett a gyártás helye szerinti országtól eltérő tagállamban vásárolja, a támogatás kifizetése a gyártás helye szerinti tagállam illetékes ügynöksége által kiállított tanúsítvány bemutatása alapján történik.
A tanúsítvány igazolja, hogy a szóban forgó vajat egy jóváhagyott létesítményben gyártották, ahol ellenőrzik, hogy a vajat az 1255/1999/EK rendelet 6. cikke (6) bekezdése értelmében tejszínből vagy tejből gyártották-e.
Ha a gyártó tagállam teljesítette az e rendelet 72. cikke b) pontjában említett vaj jellegére és összetételére vonatkozó ellenőrzést, az e bekezdés első albekezdésében említett tanúsítványnak tartalmaznia kell ezen ellenőrzések eredményeit is, és meg kell erősítenie, hogy a szóban forgó termék az 1255/1999/EK rendelet 6. cikke (3) bekezdése első albekezdése értelmében vaj. Ebben az esetben a csomagolást számozott címke segítségével kell lezárni, amelyet a gyártás helye szerinti tagállam illetékes ügynöksége bocsát ki. A számot be kell jegyezni a tanúsítványba.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Rendelkezéseit 2008. január 1-jétől kell alkalmazni.
Az 1. cikk (3)-(6) bekezdése az 1898/2005/EK rendelet 75. cikke (1) bekezdésének megfelelően az összes, 2008. január hónapra és azt követően érvényes utalvány alapján teljesített vajszállításra alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. december 20-án.

Labels: 0
3
17
19